**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE biudžetinei įstaigai „Klaipėdos paplūdimiai“ PROJEKTO**

**1. Sprendimo projekto tikslai ir uždaviniai** – šis Klaipėdos miesto savivaldybės tarybos sprendimo projektas teikiamas, siekiant perduoti ilgalaikį materialųjį turtą Klaipėdos miesto savivaldybės biudžetinei įstaigai.

**2. Šiuo metu galiojantis teisinis klausimo reglamentavimas.** Lietuvos Respublikos vietos savivaldos įstatymo 15 straipsnio 2 dalies 19 punktas nustato išimtinę savivaldybės tarybos kompetenciją – sprendimų dėl disponavimo savivaldybei nuosavybės teise priklausančiu turtu priėmimą, šio turto valdymo, naudojimo ir disponavimo juo tvarkos taisyklių nustatymą, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose.

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 2 dalyje įtvirtinta, kad Savivaldybių turtą patikėjimo teise valdo, naudoja ir disponuoja juosavivaldybių įstaigos savivaldybių tarybų sprendimuose nustatyta tvarka.

Klaipėdos miesto savivaldybės turto perdavimo valdyti, naudoti ir disponuoti juo patikėjimo teise tvarkos apraše (patvirtinta Klaipėdos miesto savivaldybės tarybos 2011 m. lapkričio 24 d. sprendimu Nr. T2-378 „Dėl Klaipėdos miesto savivaldybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“) 3.1 papunktyje reglamentuojama kokiems subjektams Savivaldybei nuosavybės teise priklausantis turtas gali būti perduodamas valdyti, naudoti ir disponuoti juo patikėjimo teise savivaldybės tarybos sprendimu. BĮ „Klaipėdos paplūdimiai“ yra savivaldybės biudžetinė įstaiga, turtą valdanti nuostatuose numatytai veiklai vykdyti.

**3.** **Siūlomos naujos teisinio reglamentavimo nuostatos ir laukiami rezultatai**.

Tarybos sprendimo projektu Klaipėdos miesto savivaldybei nuosavybės teise priklausantys ir Klaipėdos miesto savivaldybės administracijos patikėjimo teise valdomi pontonai perduodami biudžetinei įstaigai „Klaipėdos paplūdimiai“ valdyti, naudoti ir disponuoti patikėjimo teise.

Du pontonai bus montuojami Danės upės pakrantėje vystant vandens autobusui reikalingos infrastruktūros įrengimą.

**4. Numatomo teisinio reguliavimo poveikio vertinimas – nustatomas galimas teigiamas**

**ir neigiamas poveikis to teisinio reguliavimo sričiai.** Įgyvendinant šį sprendimą neigiamų pasekmių nenumatoma, teigiamos pasekmės – užtikrinama tinkama biudžetinės įstaigos veikla ir savivaldybės turto valdymas ir naudojimas.

**5.** **Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.** Sprendimui įgyvendinti kitų teisės aktų priėmimas nereikalingas.

**6. Kiek biudžeto lėšų pareikalaus ar leis sutaupyti projekto įgyvendinimas, finansavimo šaltinis.** Sprendimui įgyvendinti biudžeto lėšų poreikio nėra.

**7.** **Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas.** Sprendimo rengimo metu atskiri vertinimai nebuvo atliekami. Atsižvelgiant į sprendimo projekto pobūdį konsultavimasis su visuomene nėra atliekamas.

**8. Kiti sprendimui priimti reikalingi pagrindimai, skaičiavimai ir paaiškinimai.** Nėra.

Teikiame svarstyti šį sprendimo projektą.

PRIDEDAMA.

2023-05-03 BĮ „Klaipėdos paplūdimiai“ prašymas Nr. SR-23/05-48, 1 lapas;

Turto valdymo skyriaus vedėjas Edvardas Simokaitis